Avainsanat

Tiivistelmä



Avainsanat

1. Henkilöiden vapaa liikkuvuus – Sijoittautumisvapaus – Palvelujen tarjoamisen vapaus – Hammaslääkärit – Tutkintotodistusten ja muiden muodollista kelpoisuutta osoittavien asiakirjojen tunnustaminen – Direktiivi 78/686 – Kansallisten säännösten yhteensovittaminen – Direktiivi 78/687 – Itävaltaa koskevat siirtymäajan toimenpiteet – Hammaslääketieteeseen erikoistuneille lääkäreille myönnetty oikeus käyttää Facharzt für Zahn-, Mund- und Kieferheilkunde ‑nimikettä – Sallittavuus

(Neuvoston direktiivin 78/686 1 artikla ja 19 b artikla ja neuvoston direktiivin 78/687 1 artikla)

2. Henkilöiden vapaa liikkuvuus – Sijoittautumisvapaus – Palvelujen tarjoamisen vapaus – Hammaslääkärit – Tutkintotodistusten ja muiden muodollista kelpoisuutta osoittavien asiakirjojen tunnustaminen – Direktiivi 78/686 – Kansallisten säännösten yhteensovittaminen – Direktiivi 78/687 – Itävaltaa koskevat siirtymäajan toimenpiteet – Sitä, että hammaslääkäreille (Dentisten) on myönnetty oikeus käyttää ”Zahnarzt” (hammaslääkäri) ‑nimikettä ja vedota direktiivin 78/686 poikkeussääntelyyn, vaikka he eivät täytä direktiivissä 78/687 säädettyjä edellytyksiä, ei voida hyväksyä

(Neuvoston direktiivin 78/686 1 artikla ja 19 b artikla ja neuvoston direktiivin 78/687 1 artikla)

Tiivistelmä

1. Itävallan tasavalta ei ole jättänyt noudattamatta hammaslääkärin tutkintotodistusten, todistusten ja muiden muodollista kelpoisuutta osoittavien asiakirjojen vastavuoroisesta tunnustamisesta sekä toimenpiteistä sijoittautumisvapauden ja palvelujen tarjoamisen vapauden tehokkaan käyttämisen helpottamiseksi annetun direktiivin 78/686, sellaisena kuin se on muutettuna direktiivillä 2001/19, 1 ja 19 b artiklan eikä hammaslääkärintointa koskevien lakien, asetusten ja hallinnollisten määräysten yhteensovittamisesta annetun direktiivin 78/687, sellaisena kuin se on muutettuna direktiivillä 2001/19, 1 artiklan mukaisia velvoitteitaan salliessaan, että hammaslääketieteeseen erikoistuneilla lääkäreillä on oikeus käyttää Facharzt für Zahn-, Mund- und Kieferheilkunde ‑nimikettä.

Näin toimiessaan Itävallan tasavalta ei ole yhtäältä luonut uutta hammaslääkäreiden ryhmää vaan on vain säilyttänyt jo olemassa olevan ryhmän. Toisaalta hammaslääketieteeseen erikoistuneet lääkärit eivät muodosta sellaista hammaslääkäreiden ryhmää, josta ei ole säädetty direktiiveissä 78/686 ja 78/687. Heistä säädetään päinvastoin nimenomaan direktiivin 78/686 19 b artiklassa.

(ks. 31, 42 ja 43 kohta)

2. Itävallan tasavalta ei ole noudattanut hammaslääkärin tutkintotodistusten, todistusten ja muiden muodollista kelpoisuutta osoittavien asiakirjojen vastavuoroisesta tunnustamisesta sekä toimenpiteistä sijoittautumisvapauden ja palvelujen tarjoamisen vapauden tehokkaan käyttämisen helpottamiseksi annetun direktiivin 78/686, sellaisena kuin se on muutettuna direktiivillä 2001/19, 1 ja 19 b artiklan eikä hammaslääkärintointa koskevien lakien, asetusten ja hallinnollisten määräysten yhteensovittamisesta annetun direktiivin 78/687, sellaisena kuin se on muutettuna direktiivillä 2001/19, 1 artiklan mukaisia velvoitteitaan, koska se on sallinut, että hammaslääkärit (Dentisten) voivat harjoittaa toimintaansa käyttäen ”Zahnarzt”- (hammaslääkäri) tai ”Zahnarzt (Dentist)” (hammaslääkäri) ‑nimikettä ja vedota direktiivin 78/686 19 b artiklan poikkeussääntelyyn, vaikka he eivät täytä direktiivin 78/687 1 artiklassa säädettyjä vähimmäisedellytyksiä, jotta heihin voitaisiin soveltaa näiden direktiivien säännöksiä.

(ks. 44 kohta ja tuomiolauselma)